पाएं अपने शहर की ताज़ा ख़बरें और फ्री ई-पेपरडाउनलोड करें
दरभंगा मुजफ्फरपुर एनएच-57 पर सिमरी थाना अंतर्गत सदर प्रखंड के कंसी काली मंदिर चौक के निकट रविवार की रात अज्ञात यात्री बस की ठोकर से एक अधेड़ व्यक्ति की मौत हो गई। मृतक की पहचान कंसी के ही 58 वर्षीय घूरन चौपाल के रूप में की गई है। बताया गया है कि घूरन तालाब किनारे से शौच करने के बाद एनएच पार कर अपने घर की ओर जा रहा था कि उसी बीच पटना की ओर से दरभंगा की ओर तेज रफ्तार से जा रही बस ने ठोकर मार दी। ठोकर मारने के बाद बस का चालक बस सहित मौके से फरार हो गया। घटना से आक्रोशित ग्रामीणों ने एनएच को करीब दो घंटे तक जाम रखा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn